JohanHeinsen/ENO huggingface dataset:
Den Vest-Sjællandske Avis, 1824-04-12
Nyeste Post-Efterretninger. Heele Europas Opmærksomhed er for Øieblikket henvendt paa Paschaen af Ægyptens Forhold, som i den nærværende Tidspunkt kan have saa afgiørende Følger og hvis Opfærsighed imod Porten stedse meere stadfæster sig; saaledes er et Skib ankommen til Triest den 23de Marts, som for tyve Dage siden forlod Alexandrette i Syrien og som medbringer det Rygte, at Paschaen af Ægypten har erklæret sig i Jnsurrections-Tilstand, mod Porten. (Denne Efterretning er mærkværdig fordi den er den nyeste og fra en ganske nye Kant. J Odessa har man Handelsbreve fra Constantinopel som naae til den 10de Marts og som ligeledes gientage Sagnet om Mebemed Al Paschas Uafhængigheds-Erklæring. De Skibe, som Sultanen havde afsendt til Ægypten for at hente Provisioner er komne tomme tilbage. Denne Efterretning har gjort et stort Jndtryk i Constantinopel, og det saameget mere som man havde der den 10de Marts det Rygte: at Patras var faldet; blive nu dertil de øvrige ubehagelige Efterretninger, som man har, bekræftede, nemlig at Grækerne have taget Arta, at Mustai Pascha af Scutari er i fuld Opstand, at Montenegrinerne have sat sig i Bevægelse og at Albaneserne skulle have forjaget de Tyrkiske Embedsmænd og indsat nye, og at dette Folk nu holder med Grækerne, saa maae man tilstaae at det Ottomanniske Rige har for Øieblikket Ulykker nok at trækkes med. – Efterretningen om Paschaen af Ægyptens Opstand bekræftes ogsaa derved: at der meldes fra Hydra under 22de Februar, at han har trukket sine Tropper tilbage fra Fæstningerne paa Creta, og fra Marseille berettes, at han har indladt sig i Underhandlinger med det Græske Admiralitet paa Hydra. – Jtalienske Blade meddele ældre Efterretninger fra Alexandrien af 7de Febr., hvori det hedder: at der i disse Dage vare ankomne fleere Tatarer fra Constantinopel med Firmaner og Ærespelse for Mehemed Ali, som var udnævnt til Overfeldtherre imod Grækerne, og at Damascus i Syrien skulde blive ham indrømmet. (Dette er nu en saa aabenbar Urimelighed, at Rygtet kun kan forklares deraf, at Vicekongen har selv ladet det udsprede for at angive en blendende Aarsag til den Expedition mod Syrien som han sandsynligviis har for, thi den som vil giøre Opstand, maae angribe for ikke at blive angreben og heri ligger især det Farlige for Porten ved denne Jnsurection). De øvrige Efterretninger fra Alexandrien ere ligesaa interressante som vigtige. Der meldes nemlig, at de regulære Tropper i dette Land forøges dagligen, at der nyligen er blevet recruteret og at Regimenterne ere blevne inddeelte og monterede paa Europæisk Maade. Stabsofficerene have især en prægtig Uniform og bære Solen, Maanen og en Stierne med Brillanter paa Brystet. Man forventede om faae Dage til Alexandrien det 6te Linieregiment, som commanderedes af den Franske Oberste Seve, som under Navn af Solimann Bey har antaget Jslamismen. Det er 4000 Mand stærkt og har en Grenadeer- og Voltigeur-Bataillon, Fanerne ere hvide, Trommerne sorte og man forventer til det et Musikchor af Europæiske Hautboister.
Den Vest-Sjællandske Avis, 1824-04-12
Journal des Debats meddeler Følgende fra Øen Zante af 2den Marts. Lord Byrons Mægling har frembragt de bedste Virkninger paa Cheferne i Peloponnes og hans Reise til Tripolitza har været en sand Triumph for denne Hellenernes Sanger. Theodoros Colokothron med hvilken han har aabnet en Correspondence, er vendt tilbagetil Fornuften. Denne gamle Anfører for de Cleftis fra Bierget Olenos har seet sig nødt til at rømme Napoli di Romania, efterat han var bleven forladt af sine egne Folk og af sin Brodersøn Nicetas, Tyrkræderen. Denne vigtige Fæstning er nu besat af Hydriotere, Speziotere og Beloponnesier, som giøre der en ligesaa virksom som regelmæssig Krigstieneste. Senatet eller det lovgivende Raad, som residerer i Argos, har under disse Omstændigheder udviist en roesværdig Fasthed. Castellet i Corinth er blevet paa det fuldstændigste provianteret. Colokothron lever nu i Tripolitza, hvor en Fransk General er udnævnet til Director for Krudtet og Salpeteret, hvoraf et Hovedfabrik er oprettet i denne Stad selv; men de fleeste Krudtmøller ved Brederne af Eurotas Floden. 6 Lancasterske Skoler ere blevne oprettede i Tripoltza, Misitra, Karitena, Gastuni, Kalamata og Phanaris, og giøre dagligen saadanne Fremskridt at man snart ikke meere vil finde paa Pelops Halvøe et eneste Menneske som ikke kan læse. Et ikke mindre interressant Syn viser sig ved Messolongi, hvor Oberste Stanhope har anlagt et Militair-Hospital og Fyrste Maurocordatos har stiftet en Lancastersk Skole. Dagligen blive Jtalienerne øvede i at maneuvrere og kanonere. Allarmen af Trommer og Trompeter høres ofte, især siden Castellerne ved de smaae Dardaneller ved Lepanto nu blive beleirede, under Veiledning af Engelske, Tydske og Franske Jngenieure og Artille ister. Disse tilligemed nogle Amerikanere og Jtalienere ere de eneste Fremmede, som man hidindtil har seet under Korsets Fane. Man er nu paa Morea saa forsynet med Vaaben, at et Skib som var ankommen dertil med Flinte ikke engang kunde faae dem afsatte.
Den Vest-Sjællandske Avis, 1824-04-12
Grækerne skildre Divanets Forlegenhed som meget stor under de nærværende Omstændigheder. – Fra Semlin meldes: at Paschaen af Sophia har ladet Posttataren fra Salonich til Belgrad arrestere og bringe til Constantinopel med alle de Breve og Penge han havde hos sig. Betydelige Pengesummer skulle være blevne ham fratagne. – Sultanen har ladet biskoppen af Bitoglig bringe til Constantinopel. – Storvezieren er endnu syg, og Sultanen har besøgt ham fleere Gange. – Efterretninger fra Marseille indeholde at de Franskes Jndflydelse i Tyrkiet er for nærværende Tid kun ringe og kan først forventes at blive større, naar den nye Franske Ambassadeur ankommer dertil. Man veed, hedder det, almindeligt i Pera: at den Brittiske Ambassadeurs Credit hos Storherren er funket meget og at han for nærværende Tid har at kjæmpe med de største Hindringer ved saadanne Tilfælde, hvor det tilforn var ham let erholde alt. Denne Forandring tilskriver man den forudfattede Mening hos de Tyrkiske Stalsmænd, at en Stemning til Grækernes Fordeel har faaet Jndpas i det Brittiske Cabinet. Denne Meening har foraarsaget meget levende Diskussioner med Lord Strangford og især en bitter og skiærende Tone hos de Tyrkiske Ministre, hvorover den Brittiske Ambassadeur saameget beklager sig. Jmod Rusland vedvarer den gamle Forbittrelse og er endnu ikke kunnet bleven hævet. Hr. v. Minzagis Ankomst har vel smigret Tyrkernes Stolthed, men Mistilliden mod Hoffet i Petersborg er ikke bleven formindsket og han vil vanskelig kunne bevirke at Moldau og Wallachiet, bliver rømmet. Man betragter hans Mission som frugtess; den Østerrigske Jnternuntius Jndflydelse er ikke saa betydelig at den kan tilveiebringe, en Forandring deri.
Den Vest-Sjællandske Avis, 1824-04-12
J den Spanske Hoftidende tales saaledes om Forholdet til Algier som at Freden nu er bleven bragt tilveie, da Fregatten Hermione har forladt Algier den 15de Marts og bragt den Efterretninn til Carthagena, at Deyen har sluttet Fred med Spanien. Ligeledes havde Fregatten medbragt 45 Spanske Krigsfanger. Det Engelske Blad Morgenkrøniken meddeler den usikkre Efterretning, at der er forefalden en Fægtning imellem den Engelske Fregat Nojaden paa 38 Kanoner, Capitain Spencer, og den Franske Fregat Hermione paa 44 Kan., da denne sidste vilde løbe indi Algier uden at forevise sit Lands Flag, hvortil Capitainer dog blev tvungen efter en heftig Fægtning, hvori han mistede mange Folk; men det Engelske Admiralitet har ingen Beretning faaet derom.
Den Vest-Sjællandske Avis, 1824-04-12
J det Engelske Parlament er den 3die April blevet forhandlet og den saakaldte Alie-Bill eller angaaende Regieringens Ret til forviise Udlændinger. En Petition fra det Londonske Commune raad blev indgivet imod Billen; men Hr. Con ning tog den med stor Varme i Forsvar og Forhandlingerne over den bleve fortsatte. – Ligeledes er den saakaldte Slavehandels=Søerøver-Bill for nærværende Tid en Gienstand for Underhuusets Forhandlinger. – J Bladet Times bliver den nye Traktat med Nederlandene om Aftrædelsen af Bencoolen paa Sumatra bleven haardt angrebet. Marqvien af Hastings den forrige GeneralGouverneur i Ostindien er ogsaa bleven angreben for sin Bestyrelse i dette Land; han har nu udgivet et Skrift til sin Retfærdiggjørelse og forklaret Tienester, som han har beviist det Ostindiske Compagnie. Han beviser deri, at Compagniet har i hans Bestyrelses Tid erholdet et fuldkomment Overherredømme i Ostindien, at dets Jndtægter aarligen ere stegne 5 Millioner Pd. St. og at de formodentlig i Fremtiden ville stige til 6 Millioner, og at Compagniet vil herefter erholde en reen aarlig Gevinst af 4 Millioner Pund Sterling.
Den Vest-Sjællandske Avis, 1824-04-12
Man har faaet nye Efterretninger fra Rio Janeiro, som naae til den 28de Januar og som indeholde: at Regieringen har for nogen Tid siden begyndt med mere end sædvanlig Jver at udtage unge Mennesker til Krigstienesten og at alle Militser blive mønstrede, som at de strax skulde marschere imod Fienden. Disse usædvanlige Forholdsregler sætte heele Staden i Bevægelse, da man deraf maatte slutte sig til, at den Portugisiske Expedition nu ikke er langt borte; men de bedre Oplyste betragte det som en energisk Foranstaltning til at betrygge Landets indvortes Roelighed og forhindrer alle muelige Rupturer; imidlertid har den en skadelig Virkning paa Handelen, da Landboerne med Flid vogte sig for at at komme ind i Staden af Frygt for at blive udtagne til Krigstienesten. - Skibet Argos er den 22de Januar ankommen fra Amsterdam med en Mængde Colonister. - Den nye Constitution er endnu ikke besvoret, Keiseren vil bie dermed saalænge indtil alle Brasilianske Provinser have erklæret sig; flere have allerede tiltraadt den. Det er mærkværdigt, at Bahia og Pernambuko, som ellers ere de største Modstandere af den absolut Magt, have strax erklæret sig for den; man maae forklare det af Jndvaanernes Hengivenhed for Keiserens Person. Svarene fra de fierneste Provinser kunne vel ikke saa hurtigt indløbe; men alt gaaer desuagtet sin roelige Gang. – Præsidenten for de Forenede Stater i Nordamerika har med Senatets Samtykke ratificeret den Traktat, som den 18de September er afsluttet imellem de forenede Stater og Overhovederne for de Jndianske Stammer i Florida. Jndianerne forpligte sig til at leve inden for visse Grændser under de forenede Staters Beskyttelse og de forenede Stater forpligte sig til strax at uddeele imellem dem Agerdyrkningsredskaber, Qvæg og Sviin for 6000 Dollars og aarlige i 20 Aar ligeledes for 5000; det skal være de forenede Stater tilladt at anlægge Veie igiennem Jndianernes Districter, og dets Borgere at reise igiennem dem; men det er disse paa det strengeste forbudt at jage eller forresten at trænge ind i disse Districter. J hvor viis og velgiørende at denne Overeenskomst send er, saa have Jndianerne dog nyelig anfaldet de Nordamerikanske Establissementer. - Da den Columbiske Gesandt i London Hr. Hurtado har erklæret, at de ældre Laan skulle blive erkiendte, saa ere de Columbiske Obligationer nyelig stegne fra 69 til 84; der arbeides paa et nyt Laan for Staden Guatimalg.
Den Vest-Sjællandske Avis, 1824-04-12
J London er et nyt Selskab opstaaet foruden det gamle, for at bearbeide de Mexicanske Bierg værker, dette Selskab vil begynde sine Forretninger med en Million Pd. Sterling, fordeelte i Actier hver paa 400 Pund, den halve Deel af disse Actier blev strax afsat. Accorder ere blevne afsluttede med Officeere, som skulle overtage Opsynet ved Biergværksarbeiderne.
Den Vest-Sjællandske Avis, 1824-04-12
Der skrives fra Madrid, at Kongen har befalet: at inden han ankommer til Aranjues skulle alle forhenværende nationale Frivillige, alle Liberale og alle Fremmede forlade denne Kongelige Residents. Marqves v. Malaflorida har faaet Ordre til inden 24 Timer at afreise fra Madrid. Alle Professorer i det medicinske og chirurgiske Facultet i Madrid, Compostella og Barcellona ere blevne afsatte. – Regieringen søger at opløse og omorganisere de forskiellige Corps af de Kongelige Frievillige; men flere Stæder have indsendt Petitioner derimod. – Hs. Majestæt Kongen af Frankerige har ogsaa denne Gang udnævnet Hr. Ravez til Præsident for de Deputeredes Kammer. Den Maleriesamling, som har tilhørt den afdøde Hr. Angerstein og som den Engelske Regiering har tilkiøbt sig for 57000 Pd. Sterl. og som skal udgiøre Stammen for den nye nationale Maleriesamling bestaaer kun af 38 Stykker, saa at hvert af dem er blevet betalt med 1500 Pd. St. eller 10,500 Rbd.; men der ere ogsaa iblandt dem 12 Stykker af den Jtalienske Skole, hvoriblandt et af Raphael, tre af Corregio og tre af Tilian, 8 af den Franske, 8 af den Nederlandske og 10 af den Engelske Skole.
Den Vest-Sjællandske Avis, 1824-04-12
Ved en Trykseil er det bleven sagt i dette Blad, at Otaheiti kun har 1000 Jndvaanere istedet for 7000, som den Franske Jordomseiler Capitain Duperre har berettet i en Skrivelse af 13de Mai f.A. fra denne Sydhavets saa mærkværdige Øe; men denne Angivelse er formodentlig selv en Trykfeil istedetfor 70000. Da den berømte Forster, som reiste med Capitain Cook anslog Folkemængden til 120,000; det maae man ogsaa deraf troe, da 66 Kirker og tildeels prægtige ere blevne opførte der; thi hele Øen er nu christnet, men saa stort Antal af Kirker var formeget for 7000 Jndvaanere. Missionairerne forsamle hvert Aar i Paparo hele Folket for at raadslaae om en nye Lovbog, hvorved Nationens Chefer ofte holde Taler, som vare i to Timer og det med en virkelig beundringsværdig Passion, forresten skal der staae i dette Brev den forunderlige Efterretning: at Øen havde den Gang for to Maaneder siden erklæret sig for uafhængig af England og vil kun staae under Missionairerne; men man maae herved bemærke: at man aldrig har hørt, at Øen har staaet under England. Paaden Jordlunge, som Bougainville koldte efter Venus, vaier et rødt Flag med en hvid Stierne i den øverste Ende. – Englænderne have nu efter at Halvøen Malacca er bleven aftraadt til dem af den Nederlandske Regiering, allerede faaet en beqvem Leilighed til at komme i Strid med Bagindens Nationer; thi ifølge Efterretning er fra Øen Polo Pinang, som ligger tæt ved denne Halvøe og som naae til den 10de October f. A., var man der i Frygt for et Jndfald af nogle Bander fra Siam, som have forsamlet sig paa den modsatte Strandbred paa Halvøen Mallacca for at borttage med Magt Kongen af Quedan, som var flygtet bort af sine Stater og havde begivet sig under Britternes Beskyttelse paa Poelo Pinang. Englænderne have truffet de fornødne Forholdsregler for med Magt at drive dette Jndfald tilbage; to Engelske Fartøier, som Gouverneuren havde udsendt for at recognosere ere blevne tagne af Sia merne. Hr. von Schaffer, Major i Brasiliansk Tieneste, som i Fior afsendte fra Holland et Skib med Colonister til Brasilien har i Begyndelsen af Marts afsendt et andet fra Hamborg, hvoriblandt som det hedder, fleere Personer ere hvervede for den militaire Tieneste.
Den Vest-Sjællandske Avis, 1824-04-12
Jfølge en detailleret Oversigt af Folkemængden, i det Preussiske Monarchie, som er meddeelt i den Preussiske Statstidende er i de 7 Aar fra 1816 til 1822, 3,336, 412 Mennesker fødte og 2, 138,024 døde, altsaa 1,208,388 flere fødte, og deriblandt 237,470 uægte Børn. Hele Folkemængden i den Preussiske Stat med Jndbegreb af Militairen udgiorde i Enden af Aaret 1822 overhovedet elleve Millioner 663, 177 Jndvaanere.
Den Vest-Sjællandske Avis, 1824-04-12
Jndenlandske Efterretninger. Kiøbenhavn den 5te April. Den herværende Keiserlig Russiske Gesandt Baron v. Nicolais Gemalinde, fød Fyrstinde Broglio, der nyeligen, efter at være bleven Moder til en Søn, hensov, ligesaa agtet for Forstandens og Hiertets udmærkede Egenskaber, som for den særdeles trøe Opfyldelse af sine huuslige og Moderpligter, blev idag, under et meget talrigt Følge, bisat i Se Petri Kirkes Begravelses Capel.
Den Vest-Sjællandske Avis, 1824-04-12
Det har allernaadigst behaget Hs. Majestæt under 17de Marts sidstleden at udnævne Oberstlieutenant, Kammerjunker og Ridder af Dannebrogen, Peter Carl Frederik v. Scholten p. t. Gouverneur over de Vestindiske Øer St. Thomas og St. Jan, til Kammerherre, ligesom og under 21de f. M. at tillade Capitain C. F. v. Schumacher af Artillecorpset at anlægge og bære den ham af den Russiske Keiser tildeelte Dicoration af St. Anna-Ordenens 3die Classe.
Den Vest-Sjællandske Avis, 1824-04-12
Under 17de f. M. er Generallieutenant, Grev Otto Blome, Gesandt ved det Keiserlige Russiske, Hof, Storkors af Dannebrogen og Dannebrogsmand, hvem Hs. Majestæt under 9de Jan. d. A. allernaadigst har udnævnt til Geheime-Statsminister og til Chef for det Kongelige Departement for de udenlandske Sager, efter Ansøgning i Naade entlediget fra disse Poster, dog saaledes at han fremdeles beholder Rang med No. 4 i 1ste Classe af Rangforordningen.
Den Vest-Sjællandske Avis, 1824-04-12
Under 10de October f. A. er Admiral Løvenørn valgt til Medlem af det Kongl. Videnskabernes Selskab i Lissabon.
Den Vest-Sjællandske Avis, 1824-04-12
Under 9de f. M. er S. L. Stockmann, der hidtil har fungeret som constitueret Districtscommissair i Helsingøers 3die Kystpolitiedistrict, beskikket til virkelig Districtscommissair i ovennævnte Kyst district.
Den Vest-Sjællandske Avis, 1824-04-12
Det Russiske Gesandtskab i Kiøbenhavn er det overdraget at underrette de Personer, som ønske at tilbyde Hs. Majestæt Keiseren Værker eller andre videnskabelige Frembringelser, Kunst- eller naturhistoriske Gjenstande o. s. v., om at den Keiserlige Regiering har besluttet, i Fremtiden ikke at modtage Tilsendelser af dette Slags, und togen naar de vorde den tilstillede af dens Gesandtskaber i Udlandet, som i denne Henseende have erholdt særegne Jnstructioner. Det er navnligen blevet disse foreskrevet, ikke at oversende Noget, uden iforveien dertil at have modtaget deres Regierings Tilladelse. De Personer, som, uagtet denne Bekiendtgiørelse maatte betiene sig af andre Midler for at lade deres Oversendelser komme enten lige til Keiseren eller til det Keiserlige Ministerium, ville tilskrive sig selv de deraf flydende Uleiligheder.
Den Vest-Sjællandske Avis, 1824-04-12
Kiøbenhavn den 2den April. Placat, angaaende Deeling af Aarhuus Amt. Hs. Majestæt Kongen har behaget under 9de i denne Maaned allernaadigst at befale, at det nuværende Aarhuus Amt for Eftertiden skal udgiøre 2de Amter saaledes, at under det ene, der, som hidtil, benævnes Aarhuus Amt, forblive efterfølgende 6 Herreder, nemlig: Haslev, Vesterliisberg, Sabroe, og Framlig, samt Hads og Ring, med Kiøbstaden, Aarhuus, og at under det andet Amt, der bliver at benævne Skanderborg Amt, henlægges de øvrige 6 Herreder, nemlig: Hielmslev og Giern, Voer og Nim, samt Tyrsting og Vrads, med Kiøbstæderne Skanderborg og Horsens.
Den Vest-Sjællandske Avis, 1824-04-12
Dette bliver herved til alle Vedkommendes Efterretning bekiendtgjort.
Den Vest-Sjællandske Avis, 1824-04-12
De Handlende og Mæglerne paa Kiøbenhavns Børs ere nu blevne enige om, at danske Obligationer, ligesom de udenlandske, i Fremtiden skulle sælges uden Renter, og Renterne fra den sidst forløbne Termin af, indtil Salget skeer, ialtid godtgiøres Sælgeren. Man haaber herved – skiøndt neppe med nogen Grund, thi der behøves ingen stor Regnekunst for den Sags Skyld –at skulle forebygge den store Ustadighed i Prisen paa Obligationer, og den første Dag efter vare de (som meget naturligt!) gaaede ned til 86 3/4 uden Renter. Ogsaa de Asiatiske Obligationer ere stegne fra 75 til 85 Rbdlr., fordi disse Papirer nu svare 4 Rbdlr. af hver Aktie, altsaa 5 Rbdlr. af hvert Hundrede, hvilket stadfæster Yttringen oven for, at man ikke saa let handler i Blinde.
Den Vest-Sjællandske Avis, 1824-04-12
Ved Høiesteretsdom af 25de Novbr. er LandsOver- samt Hof og Statsrettens Dom kiendt ved Magt at stande, hvorved en Bank-Assistent, for at have gjort sig skyldig i uredelig Embedsførelse og Falsk m.v., er tildømt at have forbrudt Haand, Ære og Boeslod, samt i Erstatning til Nationalbanken betale 12,377 Rbdlr. Sedler og 960 Rbd. r. Sølv, eller i Mangel heraf hensættes til Arbeide i Kiøbenhavns Fæstning, og der forblive indtil den omhandlede Gield, efter Afdrag af 3000 Rbdlr. Sedler, af ham er betalt, eller han ved Døden afgaaer.
Den Vest-Sjællandske Avis, 1824-04-12
Det Danske Brigskib la helle Alliance, ført af Skipper Lolly, bestemt til Hamborg med Frugter, Mandler og Essentser, er den 7de Januar strandet ved Vulcan paa Sicilien. Mandskabet er reddet, men næsten hele Ladningen er tabt. Ligeledes er Skibet Argos, ført af Skipper Bakker, bestemt til Gallipoli, strandet ved Policci paa Sicilien. Ved Skipperens Raskhed og Conduite er Skibets Jnvenarium reddet.
Den Vest-Sjællandske Avis, 1824-04-12
Til de flere Begunstigelser, som i Storbrittannien er tilstaaet danske Skibe, hører, at Skibe under 60 Tors ei behøve at tage Lods, og over bemeldte Størrelse nyde en Nedsættelse af 25 Procent i Lodspenge.
Den Vest-Sjællandske Avis, 1824-04-12
Jmellem Kiøbenhavn og Lübek er nu bragt en Paketfart i Stand, som hver 14 Dag skal afgaae fra begge Steder.
Den Vest-Sjællandske Avis, 1824-04-12
Districhtschirurg Mikisch i Horsens bekiendtgiør følgende ubehagelige Tilfælde, som der indtraf den 23de Marts: En Borgerkone havde i afvigte Sommer af en Bonde kjøbt et Qvantum Bølle= eller Blaabær (vacinium myrtillus Linn.) hvoraf hun tillavede nogle Flasker Saft; af disse anvender hun een til en Suppe, hvilken næsten bliver opspiist af fem voxne Personer og tre Børn. Men neppe har Familien nydt af forbemeldte Suppe, førend samt lige otte Personer bleve angrebne af Brænden i Munden, Madriben og Maven, samt heftige vedholdende Brækninger med flere Lidelser. Da Hufets sædvanlige Læge ikke øieblikligen kunde haves, paatog Hr. Mikisch sig efter Anmodning Patienternes midlertidige Behandling, hvilken i Forening med Regimentschirurg Müllers Bestræbelser havde et saa heldigt Udfald, at samtlige 8 Perioner næste Dag vare uden Fare. Den levnede Rest af Suppen saavel som ogsaa en Flaske Saft blev derpaa underkastet en chemisk Undersøgelse, hvorved det strax blev bragt til Vished, at forommeldte Vædsker indeholde en saa betydelig Mængde opløst Kobberkalk eller Spanskgrøn, at endog et Stykke poleret Staal, lagt i 3 Minuter i omtalte Vædsker, strax blev belagt med en Kobberskorpe. Hvorledes nu hiin Gift er kommet i Saften har hidindtil været en Gaade, Huusmoderen paa sin Side forsikrer paa det kraftigste, at hverken Bærrene, Saften eller Suppen hos hende nogensinde have været i eller i Berørelse med Kobber= eller Messingkar. Derimod er det bleven Anmelderen fortalt af en troværdig Horsens Borger, der er født paa Landet, at Bondealmuen ikke sielden skal have den for Helbreden saa høist farlige Skik, at gjemme sine Tid efter anden indsamlede Blaabær i Kobber= eller Messingkar, indtil de ved Leilighed afsendes til Forhandling. J Anledning heraf anmoder Hr. Mikisch enhver oplyst Menneskeven om at ville, ved given Leilighed, belære den ukyndige Almue om, hvor farligt det er at opbevare hvilkesomhelst syrlige Ting eller Sager, som ved at henstaae kunne blive fyrlige, i Kobber= eller Messingkar.
Den Vest-Sjællandske Avis, 1824-04-12
Odense. Paa Hesselager Mark er for nogle Dage siden fundet en død Mand, som var tilføiet, dræbende Slag i Hovedet med et skarpt Jnstrument. En Bødker med Kone er i denne Anledning arresteet.
Den Vest-Sjællandske Avis, 1824-04-12
Ledige Embeder. Sognekaldet ved Trinitatis Kirke i Kiøbenhavn, 1200 Rbd. Til Formanden svares i aarlig Pension 800 Rbdl. Sølv.
Den Vest-Sjællandske Avis, 1824-04-12
Gloslunde og Græshauge Sognekald i Lolland, 300 Rbdlr. - Holmslands Sognekald under Ribe Stift, 340 Rbdlr. Til dens Skolevæsen, svares aarlig 66 Rbd. 4 Mk. Sølv. - Byefoged- og Skriver-Embedet i Skielskiør, samt Herredsfoged og Skriver-Embedet i Vester Flakkeberg, Herred.
Den Vest-Sjællandske Avis, 1824-04-12
Befordringer og Afgang. Den 10de Marts er Sognepræst for Hofvom og Engberg Menigheder i Ribe Stift, F. P. Lind, beskikket til Sognepræst for Hyfvom og Houe Menigheder; Sognepræst for Harboøre Menighed i Ribe Stift, B. Olsen, til tillige at være Sognepræst for Engberg Menighed. Den 17de, Cand. Theol. J.C. Vrangstrup til Sognepræst for Farstrup og Lundbye Menigheder i Viborg Stift.
Den Vest-Sjællandske Avis, 1824-04-12
Død. Stadsmægler Niels Schiøt, den 5te April.